পূর্বঘোষণা অনুযায়ী সমবেত হওয়ার জন্য চারদিক থেকে চারটি মিছিল এগিয়ে আসছিল চট্টগ্রাম অলঙ্কার মোড়ের উদ্দেশে। কিন্তু যখনই মিছিল মোড়ের কাছে আসে, তখনই আওয়ামী হায়েনার দল প্রশাসনের লেবাসধারী নরপশুরা প্রতিবাদী ছাত্র, জনতার ওপর বৃষ্টির মত গুলি বর্ষণ করে। এক পর্যায়ে হায়েনার গুলি এসে ইমরানের বুকের বাম পাশে লাগে, বুক ছেদ করে বেরিয়ে যায় পেছন দিকে। মুহূর্তেই রাজপথে ঢলে পড়ে ইমরানের রক্তাক্ত দেহ। তাকে উদ্ধার করে ডাক্তারের কাছে নিতে আমাদের প্রচেষ্টাও ব্যর্থ হয় হায়েনার আক্রমণে। পুলিশ তার রক্তাক্ত দেহ টেনে হিঁচড়ে তুলে নেয় পুলিশ ভ্যানে, তার চিকিৎসা নিশ্চিত করার পরিবর্তে মৃত্যু নিশ্চিত হওয়ার পর মরদেহ চট্টগ্রাম মেডিক্যাল কলেজ হাসপাতালের মর্গে পাঠায়। রাজপথেই থেমে গেল পিতা-মাতার স্বপ্ন, থেমে যায় ইমরান।